EXIM BANK ออกบอนด์ 200 ล้านดอลลาร์สหรัฐ 14 ม.ค.นี้
โพสต์ทูเดย์-EXIM BANK แต่งตั้งไดวาและมิซูโฮเป็นผู้จัดการการจัดจำหน่ายพันธบัตรอัตราดอกเบี้ยลอยตัว (FRN) ของ EXIM BANK จำนวน 200 ล้านดอลลาร์สหรัฐให้แก่สถาบันการเงินชั้นนำในเดือนมกราคม 2553 เพื่อรองรับการขยายตัวของการให้สินเชื่อของ EXIM BANK ในปี 2553&nbsp;ดร.อภิชัย บุญธีรวร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) นายยูอิชิ อะคาอิ ประธานกรรมการ ไดวา แคปปิตอล มาร์เก็ตส์ สิงคโปร์ จำกัด (ไดวา) และนายโทโมฮิโร วาตานาเบ ผู้จัดการทั่วไป ฝ่ายการเงินระหว่างประเทศ บริษัท มิซูโฮ ซิเคียวริตีส์ จำกัด (มิซูโฮ) ร่วมลงนามในบันทึกข้อตกลงการแต่งตั้งไดวาและมิซูโฮเป็นผู้จัดการการจัดจำหน่ายพันธบัตรอัตราดอกเบี้ยลอยตัว (Floating Rate Notes : FRN) ของ EXIM BANK จำนวน 200 ล้านดอลลาร์สหรัฐ อายุ 5 ปี ครบกำหนดไถ่ถอนในปี 2558 ณ EXIM BANK สำนักงานใหญ่ เมื่อวันที่ 11 มกราคม 2553 &nbsp;ดร.อภิชัย กล่าวว่า FRN ครั้งนี้จะเริ่มเสนอขายในวันที่ 14 มกราคม 2553 ให้แก่สถาบันการเงินชั้นนำ และคาดว่าจะได้รับการตอบรับเป็นอย่างดี โดยมีวัตถุประสงค์เพื่อนำเงินไปใช้รองรับภาระการชำระคืนเงินกู้ที่จะครบกำหนดในปี 2553 และรองรับการขย
11 ม.ค. 2553

โพสต์ทูเดย์-EXIM BANK แต่งตั้งไดวาและมิซูโฮเป็นผู้จัดการการจัดจำหน่ายพันธบัตรอัตราดอกเบี้ยลอยตัว (FRN) ของ EXIM BANK จำนวน 200 ล้านดอลลาร์สหรัฐให้แก่สถาบันการเงินชั้นนำในเดือนมกราคม 2553 เพื่อรองรับการขยายตัวของการให้สินเชื่อของ EXIM BANK ในปี 2553 ดร.อภิชัย บุญธีรวร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) นายยูอิชิ อะคาอิ ประธานกรรมการ ไดวา แคปปิตอล มาร์เก็ตส์ สิงคโปร์ จำกัด (ไดวา) และนายโทโมฮิโร วาตานาเบ ผู้จัดการทั่วไป ฝ่ายการเงินระหว่างประเทศ บริษัท มิซูโฮ ซิเคียวริตีส์ จำกัด (มิซูโฮ) ร่วมลงนามในบันทึกข้อตกลงการแต่งตั้งไดวาและมิซูโฮเป็นผู้จัดการการจัดจำหน่ายพันธบัตรอัตราดอกเบี้ยลอยตัว (Floating Rate Notes : FRN) ของ EXIM BANK จำนวน 200 ล้านดอลลาร์สหรัฐ อายุ 5 ปี ครบกำหนดไถ่ถอนในปี 2558 ณ EXIM BANK สำนักงานใหญ่ เมื่อวันที่ 11 มกราคม 2553  ดร.อภิชัย กล่าวว่า FRN ครั้งนี้จะเริ่มเสนอขายในวันที่ 14 มกราคม 2553 ให้แก่สถาบันการเงินชั้นนำ และคาดว่าจะได้รับการตอบรับเป็นอย่างดี โดยมีวัตถุประสงค์เพื่อนำเงินไปใช้รองรับภาระการชำระคืนเงินกู้ที่จะครบกำหนดในปี 2553 และรองรับการขยายตัวของการให้สินเชื่อของ EXIM BANK โดยอาศัยความน่าเชื่อถือของ EXIM BANK ซึ่งเป็นสถาบันการเงินของรัฐที่มีความมั่นคง มีผลประกอบการเป็นที่น่าพอใจ ทั้งยังมีแผนธุรกิจที่ชัดเจนในการสนับสนุนและส่งเสริมการส่งออกและการลงทุนไทยทั้งในและต่างประเทศ เพื่อประโยชน์ในการพัฒนาประเทศ โดยล่าสุดเมื่อเดือนธันวาคม 2552 บริษัท ฟิทช์ เรทติ้งส์ (ประเทศไทย) จำกัดได้ประกาศคงอันดับความน่าเชื่อถือของเครดิตสากลสกุลเงินต่างประเทศระยะยาว (Long-term Foreign Currency Issuer Default Rating : IDR) ของ EXIM BANK ที่ ‘BBB/แนวโน้มอันดับเครดิตมีเสถียรภาพ’ เนื่องจากในปี 2552 EXIM BANK มีผลประกอบการดี สินเชื่อที่ไม่ก่อให้เกิดรายได้ (Non-performing Loans : NPLs) ลดลง และเงินกองทุนยังอยู่ในระดับแข็งแกร่ง โดยอันดับเครดิตของ EXIM BANK มีความเกี่ยวพันโดยตรงกับอันดับเครดิตของประเทศไทย